**6. razred: GOSPODINJSTVO – *pouk na daljavo***

Sreda, 18. marec 2020 Zaporedna ura: 1., 2.

**Gospodinjska opravila; higiena pri delu in pripravi živil - praktično delo**

V tem tednu se ti bo pouk gospodinjsva odvijal na nekoliko drugačen način in to kar doma. Izberi si dan, ko boš opravil naslednje naloge:

* Zjutraj poskrbi za ustrezno osebno higieno – ne pozabi za seboj pustiti čiste kopalnice.
* Sebi in članom družine pripravi čim bolj zdrav zajtrk. Pripravi lep pogrinjek in skupaj pozajtrkujte. Pospravi.
* Ob pripravi kosila pomagaj po svojih močeh (npr. olupi krompir, ščisti solato, pomij ali pospravi posodo, odnesi smeti...) ter pripravi mizo za skupen obed. Upoštevaj vsa higienska pravila ter pravila lepega vedenja ob hranjenju. Po kosilu kuhinjo lepo pospravi.
* V tem tednu je tvoja naloga še, da pripraviš palačinke po maminem receptu. Prosi mamo/očeta, da ti pri tem delu pomaga.
* V gospodinjski zvezek zapiši: jedilnik obrokov tega dne, recept za palačinke, po katerem si delal (sestavine, postopek) ter komentar in oceno članov tvoje družine o delu, ki si ga opravil tega dne. Mama/oče naj se ob tem podpiše.

Prepričana sem, da boš tudi ostale dni v tednu staršema v pomoč.

Pa dober tek.